19. Opslag af direktørstilling (Åben)
Tidl. politisk behandling
Forventet sagsgang
BY
Lovgrundlag
SAGENS INDHOLD
Byrådet skal i denne sag tage stilling til opslag af stillingen som direktør for Teknik og Miljø.  
Baggrunden for, at stilingen opslås, er, at den nuværende direktør for Teknik og Miljø, Frans Thorsen, 
med virkning fra 1. januar 2021 overgår til stillingen som direktør for Børn og Kultur. Det sker i forlængelse 
af, at den nuværende direktør for Børn og Kultur, Alex Christoffersen, fratræder pr. 31. december 2020. 
Stillingen som direktør for Teknik og Miljø er dermed ledig pr. 1. januar 2021. 
Ifølge Favrskov Kommunes kompetenceplan er det Byrådet, der træffer beslutning om ansættelsen af en 
ny direktør efter indstilling fra det af Byrådet nedsatte ansættelsesudvalg. 
VURDERING
Kommunaldirektøren har efter meddelelsen om, at Alex Christoffersen fratræder som direktør for Børn og 
Kultur, drøftet den overordnede ledelsessituation i Børn og Kultur med de øvrige direktører, chefgruppen i 
Børn og Kultur samt borgmesteren og gruppeformændene for de politiske partier. 
  
I forlængelse heraf har kommunaldirektøren foretaget en overordnet vurdering af direktørsituationen i 
Favrskov Kommune som helhed med afsæt i, hvordan de samlede resurser på direktørniveau udnyttes 
bedst muligt. 
Kommunaldirektøren har i den anledning også vurderet mulighederne for at en eventuel direktørrokade. 
Heri indgår, at Frans Thorsen har varetaget posten som direktør for Børn og Skole i [adresse] 
fra 2013-2015 og været direktør for Børn og Skole i Randers Kommune fra 2015-2017. 
Mulighederne for at lave en direktørrokade er drøftet på et møde mellem Frans Thorsen, borgmesteren, 
1. viceborgmesteren, udvalgsformanden for Børne- og Skoleudvalget, kommunaldirektøren samt en chef- 
og en medarbejderrepræsentant fra Børn og Kultur.  
Med baggrund heri har kommunaldirektøren besluttet, at Frans Thorsen, med virkning fra 1. januar 2021 
overgår til stillingen som direktør for Børn og Kultur. 
Som følge heraf indstiller kommunaldirektøren, at stillingen som direktør for Teknik og Miljø opslås snarest 
muligt således, at ansættelse kan ske 1. april 2021 eller snarest derefter.
Det foreslås, at Byrådet bemyndiger kommunaldirektøren til at tilrettelægge ansættelsesprocessen - 
herunder udpege ledelses- og medarbejderrepræsentanter til ansættelsesudvalget, indgå aftale med 
konsulentfirma mv.  
Byråd
15-12-2020 19:00
Sagsnr. MOD-2020-00105
DokID: 
Sagsbehandler: Nora Frandsen 
Stephan Jørgensen (tinj)
Ved ansættelse af ny direktør er der praksis for, at den politiske repræsentation i ansættelsesudvalget 
består 
af 
borgmesteren, 
yderligere 
et 
medlem 
af 
Økonomiudvalget 
samt 
udvalgsformanden/udvalgsformændene for det/de pågældende politiske udvalg, som direktøren skal 
betjene.  
Ifølge 
[adresse] 
Kommunes 
kompetenceplan 
er 
det 
kommunaldirektørens 
opgave 
at 
sikre 
opgavevaretagelsen i perioden, indtil en ny direktør kan tiltræde. Som led heri er det aftalt, at chefen for 
Trafik og Ejendomme, Herman Winther, konstitueres som direktør for Teknik og Miljø med virkning fra 
1. januar 2021 og indtil en ny direktør tiltræder.       
ØKONOMI
Det forventes, at de samlede udgifter til annoncering, konsulentbistand mv. i forbindelse med ansættelsen 
af ny direktør for Teknik og Kultur udgør ca. 200.000 kr. Udgifterne foreslås finansieret af kassen. 
INDSTILLING
Kommunaldirektøren indstiller til Byrådet:
1.
At det godkendes, at stillingen som direktør for Teknik og Miljø opslås eksternt med henblik på 
tiltrædelse 1. april 2021 eller snarest derefter.
2.
At den politiske repræsentation i ansættelsesudvalget udgøres af borgmesteren, formændene for 
henholdsvis Teknik-og Miljøudvalget og Planudvalget, samt et yderligere medlem af Økonomiudvalget, 
der udpeges af Økonomiudvalget. 
3.
At kommunaldirektøren bemyndiges til at udpege direktør-, chef- og medarbejderrepræsentanter til 
ansættelsesudvalget.
4.
At kommunaldirektøren bemyndiges til at indgå aftale med et eksternt konsulentfirma om at medvirke 
ved rekrutteringen.
5.
At ansættelsesudvalget bemyndiges til at godkende job- og personprofil, stillingsopslag og tidsplan. 
6.
At kommunaldirektøren bemyndiges til at forhandle ansættelsesvilkår for den kommende direktør for 
Teknik og Miljø.
7.
At der gives en tillægsbevilling i 2020 på 200.000 kr. til annoncering og konsulentbistand mv. 
vedrørende opslag og ansættelse af ny direktør for Teknik og Miljø, som finansieres af kassen. 
BESLUTNING
Byrådet, 15. december 2020:
Fraværende: Ingen
Godkendt.
Bilag
